
8 DR.30.9.2003 
 

 Berhubung dengan soalan berkenaan tindakan kerajaan menyangkal tohmahan 
tidak berasas Singapura terhadap Malaysia mengenai isu air, saya ingin memaklumkan 
seperti mana yang telah diketahui oleh Ahli-ahli Yang Berhormat, kerajaan melalui Majlis 
Tindakan Ekonomi Negara (MTEN) telah membuat iklan-iklan di akhbar-akhbar tempatan 
dan antarabangsa daripada 13 Julai hingga 18 Julai 2003 dan menerbitkan buku bertajuk 
‘Air: Pertikaian Singapura Malaysia Fakta-fakta’ yang juga dikeluarkan di dalam bahasa 
Inggeris dan Mandarin.   

Iklan-iklan dan buku-buku tersebut dikeluarkan dengan tujuan untuk kita 
menjelaskan hakikat yang sebenarnya dengan memberikan fakta dan perangkaan 
mengenai isu air tanpa elemen emosi.  Kerajaan berharap langkah tersebut akan memberi 
pemahaman yang lebih jelas bukan sahaja kepada rakyat Malaysia yang tidak tahu 
kedudukan sebenar kes ini tetapi juga untuk rakyat Singapura serta masyarakat 
antarabangsa mengenai pendirian Malaysia untuk mendapatkan semakan harga air yang 
saksama, adil dan berpatutan. 

 Berhubung dengan perbelanjaan yang telah dikeluarkan oleh pihak MTEN, ingin 
saya menjelaskan bahawa jumlahnya adalah sebanyak RM2,513,404.72.  jumlah ini adalah 
berpatutan dan sejajar dengan usaha-usaha kita untuk menegakkan dan membela 
kebenaran terhadap tohmahan-tohmahan yang tidak berasas oleh pihak Singapura.  Kini 
telah lebih ramai memahami kedudukan sebenar dan Malaysia mendapat sokongan bukan 
sahaja dari rakyat kita tetapi juga rakyat Singapura dan masyarakat antarabangsa 
mengenai isu tersebut. 

 Mengenai soalan sama ada air yang dirawat yang dibeli dari Singapura adalah 
murah, saya ingin menjelaskan bahawa secara kasarnya, harga air yang berasal dari Johor 
yang dirawat dan dibeli dari Singapura mungkin didapati murah, tetapi pada hakikat 
sebenarnya negeri Johor menanggung kerugian yang besar kerana menjual air mentah 
dengan harga yang tersangat rendah kepada Singapura.  Suka juga saya jelaskan di sini 
bahawa kerajaan telah mengambil langkah-langkah untuk memberhentikan pembelian air 
yang dirawat oleh pihak Singapura.  Kerajaan Negeri Johor kini telah membina loji air di 
Semanggar dan prasarana paip air untuk menghubungkan loji tersebut dengan pengguna-
pengguna di Johor dan keseluruhan projek ini dijangka siap pada akhir tahun 2004. 

 Tuan Yang di-Pertua, berkaitan dengan isu pembinaan jambatan untuk 
menggantikan Tambak Johor, sukacita saya jelaskan sekali lagi bahawa kerajaan 
berpendapat pembinaan jambatan tersebut adalah sangat perlu kerana Tambak Johor 
sekarang sudah didapati ketinggalan zaman dan tidak dapat menampung jumlah kenderaan 
yang kian meningkat menggunakan tambak tersebut dan ia juga adalah untuk 
mengurangkan kesesakan lalu lintas di Johor Bahru.  Selain daripada itu, pembinaan 
jambatan ini akan membuka laluan air di Selat Tebrau yang selama ini tersekat dan ia akan 
memulihkan kualiti air dan juga membuka laluan perkapalan dan pelayaran di selat 
tersebut.  Ingin juga saya maklumkan kepada Ahli-ahli Yang Berhormat, bahawa 
pembinaan jambatan tidak memerlukan kelulusan atau persetujuan serta penglibatan 
daripada pihak Singapura kerana ia dibina di dalam kawasan sempadan Malaysia. 

 Berhubung dengan pertanyaan maksud sebenarnya mengenai Yang Amat 
Berhormat Perdana Menteri apabila beliau memberi gambaran jambatan itu sebagai 
“crooked half-bridge”, ingin saya menjelaskan bahawa kenyataan beliau tersebut ialah 
berkaitan dengan reka bentuk jambatan berkenaan yang berlengkok dan ia dibina bagi 
menggantikan sebahagian daripada Tambak Johor yang akan dirobohkan.  Jambatan ini 
akan dibina di satu kawasan terhad serta memerlukan ketinggian tertentu untuk laluan 
kapal-kapal kecil.  Oleh yang demikian, reka bentuk jambatan ini perlu dibuat berlengkok 
untuk menampung jarak panjang yang diperlukan supaya kecerunan jambatan tidak terlalu 
curam bagi membolehkan kenderaan melintasi jambatan ini dengan selamat dan selesa.  
Selain daripada itu, jambatan ini juga merangkumi pembinaan jambatan khas “swing bridge” 
untuk laluan kapal. 

 Mengenai pembiayaan jambatan ini, dimaklumkan kepada Ahli-ahli Yang 
Berhormat, kerajaan telah juga menyediakan dana yang mencukupi bagi pembinaan ini.  
Kerajaan juga percaya bahawa banyak manfaat dan keuntungan yang boleh diperolehi dari 
pembinaan jambatan ini terutamanya dari segi pemulihan kualiti air dan penjagaan alam 



Berhubung dengan soalan berkenaan tindakan kerajaan menyangkal tohmahan tidak berasas Singapura terhadap Malaysia mengenai isu air, saya ingin memaklumkan seperti mana yang telah diketahui oleh Ahli-ahli Yang Berhormat, kerajaan melalui Majlis Tindakan Ekonomi Negara (MTEN) telah membuat iklan-iklan di akhbar-akhbar tempatan dan antarabangsa daripada 13 Julai hingga 18 Julai 2003 dan menerbitkan buku bertajuk 'Air: Pertikaian Singapura Malaysia Fakta-fakta' yang juga dikeluarkan di dalam bahasa Inggeris dan Mandarin. Iklan-iklan dan buku-buku tersebut dikeluarkan dengan tujuan untuk kita menjelaskan hakikat yang sebenarnya dengan memberikan fakta dan perangkaan mengenai isu air tanpa elemen emosi. Kerajaan berharap langkah tersebut akan memberi pemahaman yang lebih jelas bukan sahaja kepada rakyat Malaysia yang tidak tahu kedudukan sebenar kes ini tetapi juga untuk rakyat Singapura serta masyarakat antarabangsa mengenai pendirian Malaysia untuk mendapatkan semakan harga air yang saksama, adil dan berpatutan. Berhubung dengan perbelanjaan yang telah dikeluarkan oleh pihak MTEN, ingin saya menjelaskan bahawa jumlahnya adalah sebanyak RM2,513,404.72. jumlah ini adalah berpatutan dan sejajar dengan usaha-usaha kita untuk menegakkan dan membela kebenaran terhadap tohmahan-tohmahan yang tidak berasas oleh pihak Singapura. Kini telah lebih ramai memahami kedudukan sebenar dan Malaysia mendapat sokongan bukan sahaja dari rakyat kita tetapi juga rakyat Singapura dan masyarakat antarabangsa mengenai isu tersebut. Mengenai soalan sama ada air yang dirawat yang dibeli dari Singapura adalah murah, saya ingin menjelaskan bahawa secara kasarnya, harga air yang berasal dari Johor yang dirawat dan dibeli dari Singapura mungkin didapati murah, tetapi pada hakikat sebenarnya negeri Johor menanggung kerugian yang besar kerana menjual air mentah dengan harga yang tersangat rendah kepada Singapura. Suka juga saya jelaskan di sini bahawa kerajaan telah mengambil langkah-langkah untuk memberhentikan pembelian air yang dirawat oleh pihak Singapura. Kerajaan Negeri Johor kini telah membina loji air di Semanggar dan prasarana paip air untuk menghubungkan loji tersebut dengan pengguna- pengguna di Johor dan keseluruhan projek ini dijangka siap pada akhir tahun 2004. Tuan Yang di-Pertua, berkaitan dengan isu pembinaan jambatan untuk menggantikan Tambak Johor, sukacita saya jelaskan sekali lagi bahawa kerajaan berpendapat pembinaan jambatan tersebut adalah sangat perlu kerana Tambak Johor sekarang sudah didapati ketinggalan zaman dan tidak dapat menampung jumlah kenderaan yang kian meningkat menggunakan tambak tersebut dan ia juga adalah untuk mengurangkan kesesakan lalu lintas di Johor Bahru. Selain daripada itu, pembinaan jambatan ini akan membuka laluan air di Selat Tebrau yang selama ini tersekat dan ia akan memulihkan kualiti air dan juga membuka laluan perkapalan dan pelayaran di selat tersebut. Ingin juga saya maklumkan kepada Ahli-ahli Yang Berhormat, bahawa pembinaan jambatan tidak memerlukan kelulusan atau persetujuan serta penglibatan daripada pihak Singapura kerana ia dibina di dalam kawasan sempadan Malaysia. Berhubung dengan pertanyaan maksud sebenarnya mengenai Yang Amat Berhormat Perdana Menteri apabila beliau memberi gambaran jambatan itu sebagai "crooked half-bridge", ingin saya menjelaskan bahawa kenyataan beliau tersebut ialah berkaitan dengan reka bentuk jambatan berkenaan yang berlengkok dan ia dibina bagi menggantikan sebahagian daripada Tambak Johor yang akan dirobohkan. Jambatan ini akan dibina di satu kawasan terhad serta memerlukan ketinggian tertentu untuk laluan kapal-kapal kecil. Oleh yang demikian, reka bentuk jambatan ini perlu dibuat berlengkok untuk menampung jarak panjang yang diperlukan supaya kecerunan jambatan tidak terlalu curam bagi membolehkan kenderaan melintasi jambatan ini dengan selamat dan selesa. Selain daripada itu, jambatan ini juga merangkumi pembinaan jambatan khas "swing bridge" untuk laluan kapal. Mengenai pembiayaan jambatan ini, dimaklumkan kepada Ahli-ahli Yang Berhormat, kerajaan telah juga menyediakan dana yang mencukupi bagi pembinaan ini. Kerajaan juga percaya bahawa banyak manfaat dan keuntungan yang boleh diperolehi dari pembinaan jambatan ini terutamanya dari segi pemulihan kualiti air dan penjagaan alam.